
讞讜诇讬谉 住讛 注"讗 - 驻讬专讜砖 砖讟讬讬谞讝诇抓

讘转专转讬 [讘砖转讬] 转讬讘讜转 (诪讬诇讬诐) — 砖诪注 诪讬谞讛 [诇诪讚 诪讻讗谉] 讻讬 转专讬 [砖谞讬] 砖诪讜转 谞讘讚诇讬诐 谞讬谞讛讜 [讛诐].





讜砖讜讗诇讬诐: 讗诇讗 诪注转讛 "讗转 讻讚专 诇注讜诪专" (讘专讗砖讬转 讬讚, 讚), 讚驻住拽 诇讛讜 住驻专讗 讘转专讬 [砖驻讜住拽 讗讜转诐 讛住讜驻专 诇砖谞讬诐], 讛讻讬 谞诪讬 讚转专转讬 砖诪讬 谞讬谞讛讜 [讻讱 讙诐 讻谉 讗转讛 讗讜诪专 砖砖谞讬 砖诪讜转 讛诐]? 讜讛专讬 诪讚讜讘专 砖诐 讘诪诇讱 讗讞讚! 讗诪专讬 [讗讜诪专讬诐] 讘转砖讜讘讛 诇讻讱: 讛转诐 [砖诐] 讘砖转讬 转讬讘讜转 驻住讬拽 诇讛讜 [诪驻住讬拽 讗讜转诐], 讘砖谞讬 砖讬讟讬谉 (砖讜专讜转) 诇讗 驻住讬拽 诇讛讜 [讗讬谞讜 诪驻住讬拽 讗讜转诐], 讗诇讗 讻讜转讘 讗讜转诐 讘讗讜转讛 砖讜专讛. 讗讘诇 讛讻讗 [讻讗谉] 讘讘转 讛讬注谞讛 — 讗驻讬诇讜 讘砖谞讬 砖讬讟讬谉 谞诪讬 驻住讬拽 诇讛讜 [讙诐 讻谉 驻讜住拽 讗讜转诐], 砖专砖讗讬 诇讻转讜讘 "讘转" 讘砖讜专讛 讗讞转 讜"讛讬注谞讛" 讘砖讜专讛 讛讘讗讛, 诪砖诪注 砖讛诐 谞讘讚诇讬诐 诇讙诪专讬.





讗 砖谞讬谞讜 讘诪砖谞讛: 讗讘诇 讗诪专讜 讞讻诪讬诐 讻诇 注讜祝 讛讚讜专住 讟诪讗. 转谞讬讗 [砖谞讜讬讛 讘专讬讬转讗], 专讘谉 讙诪诇讬讗诇 讗讜诪专: 注讜祝 砖讚讜专住 讜讗讜讻诇 — 讘讬讚讜注 砖讛讜讗 讟诪讗, 讬砖 诇讜 讗爪讘注 讬转讬专讛 讜讝驻拽 讜拽专拽讘谞讜 谞拽诇祝 — 讘讬讚讜注 砖讛讜讗 讟讛讜专. 专' 讗诇注讝专 讘专' 爪讚讜拽 讗讜诪专: 诪讜转讞讬谉 诇讜 讞讜讟 砖诇 诪砖讬讞讛, 讜讛讜讗 讬讜砖讘 注诇讬讜, 讜讗诐 讞讜诇拽 讗转 专讙诇讬讜, 砖转讬诐 诪谉 讛讗爪讘注讜转 诇讻讗谉 诇驻谞讬诐, 讜砖转讬诐 诇讻讗谉 诇讗讞讜专 — 讟诪讗, 讛讬讜 砖诇砖 诇讻讗谉 讜讗讞转 诇讻讗谉 — 讟讛讜专. 专' 砖诪注讜谉 讘谉 讗诇注讝专 讗讜诪专: 讻诇 注讜祝 讛拽讜诇讟 诪讗讻诇 诪谉 讛讗讜讬专 — 讟诪讗.





注诇 讻讱 转讜讛讬诐: 讛注讜祝 讛拽专讜讬 爪讬驻专转讗 谞诪讬 诪拽诇讟 拽诇讟讛 [讙诐 讻谉 拽讜诇讟转 诪谉 讛讗讜讬专], 讜讛讬讗 讟讛讜专讛! 讗诪专 讗讘讬讬: 砖拽讜诇讟 讜讙诐 讗讜讻诇 讘讗讜讬专 拽讗诪专讬 [讗讜诪专讬诐 讗谞讜], 讜诇讗 讻讝讛 砖拽讜诇讟 讘讗讜讬专 讜讗讞专 讻讱 诪谞讬讞 诇讗专抓 讜讗讜讻诇, 讻驻讬 砖注讜砖讛 讛爪讬驻专转讗. 讜砖讘讬诐 诇讘专讬讬转讗,





讗讞专讬诐 讗讜诪专讬诐: 讗诐 讛讜讗 砖讻谉 (谞诪爪讗 讘砖讻谞讜转) 注诐 注讜驻讜转 讟诪讗讬诐 — 讟诪讗, 砖讻谉 注诐 讟讛讜专讬诐 — 讟讛讜专.





讜砖讜讗诇讬诐: 讻诪讗谉 [讻讚注转 诪讬] 讛讬讗 讚注转 讗讞专讬诐? 讛讗诐 讻讚注转 专' 讗诇讬注讝专, 讚转谞讬讗 [砖砖谞讜讬讛 讘专讬讬转讗], 专' 讗诇讬注讝专 讗讜诪专: 诇讗 诇讞谞诐 讛诇讱 讝专讝讬专 讜砖讻谉 讗爪诇 注讜专讘, 讻驻讬 讛诪讜讻专 诇谞讜, 讗诇讗 诪驻谞讬 砖讛讜讗 诪讬谞讜? 讜讚讜讞讬诐: 讗驻讬诇讜 转讬诪讗 专讘谞谉 [转讗诪专 砖讛讜讗 讻砖讬讟转 讞讻诪讬诐] 讛讞诇讜拽讬诐 注诇 专' 讗诇讬注讝专, 讜住讘讜专讬诐 砖讛讝专讝讬专 注讜祝 讻砖专, 砖讻谉 讜谞讚诪讛 拽讗诪专讬谞谉 [讗讜诪专讬诐 讗谞讜], 讻诇讜诪专, 诇讗 讚讬 砖讛讜讗 砖讜讻谉 注诐 注讜驻讜转 讟诪讗讬诐, 讗诇讗 专拽 讗诐 讛讜讗 讙诐 讚讜诪讛 诇讛诐 — 讛专讬 讝讛 住讬诪谉 砖讙诐 讛讜讗 诪诪讬谞讬讛诐.





讘 砖谞讬谞讜 讘诪砖谞讛: 讜讘讞讙讘讬诐, 讻诇 砖讬砖 诇讜 讗专讘注 专讙诇讬诐 讜讗专讘注 讻谞驻讬讬诐 讜拽专爪讜诇讬诐 (讻专注讬 谞讬转讜专) 讜讻谞驻讬讜 讞讜驻讬诐 讗转 专讜讘讜 讛专讬讛讜 讻砖专. 讜砖讜讗诇讬诐: 诪讗讬 [诪讛 驻讬专讜砖] 专讜讘讜? 讗诪专 专讘 讬讛讜讚讛 讗诪专 专讘: 专讜讘 讗专讻讜, 讜讗诪专讬 诇讛 [讜讬砖 讗讜诪专讬诐] 砖讗诪专 专讜讘 讛拽讬驻讜. 讗诪专 专讘 驻驻讗: 讛诇讻讱 [诪讻讬讜谉 砖讻讱] 砖讬砖 砖转讬 诇砖讜谞讜转 — 诪讞诪讬专讬诐 讗谞讜 讘砖转讬讛谉, 讜诇讻谉 讘注讬谞谉 [爪专讬讻讬诐 讗谞讜] 砖讻谞驻讬讜 讬讛讬讜 讞讜驻讜转 专讜讘 讗专讻讜, 讜讘注讬谞谉 [讜爪专讬讻讬诐 讗谞讜] 讙诐 砖讬讛讬讜 讞讜驻讜转 讗转 专讜讘 讛拽讬驻讜.





转谞讜 专讘谞谉 [砖谞讜 讞讻诪讬诐]: 讗讬谉 诇讜 诇讞讙讘 讻谞驻讬讬诐 注讻砖讬讜 讜注转讬讚 诇讙讚诇 诇讗讞专 讝诪谉, 讻讙讜谉 讛讞讙讘 讛拽专讜讬 讝讞诇 — 讛专讬 讝讛 诪讜转专. 专' 讗诇注讝专 讘专' 讬讜住讬 讗讜诪专: 谞讗诪专 讘讬讞住 诇讞讙讘 "讗讱 讗转 讝讛 转讗讻诇讜... 讗砖专 诇讗 讻专注讬诐 诪诪注诇 诇专讙诇讬讜 诇谞转专 讘讛谉 注诇 讛讗专抓" (讜讬拽专讗 讬讗, 讻讗), 讛拽专讬 砖诇讜 讛讜讗 "讗砖专 诇讜 讻专注讬诐", 讜讛讻转讬讘 "讗砖专 诇讗" — 诇诇诪讚: 讗祝 注诇 驻讬 砖讗讬谉 诇讜 讻专注讬诐 注讻砖讬讜 讜注转讬讚 诇讙讚诇 诇讗讞专 讝诪谉 讛专讬讛讜 诪讜转专 讘讗讻讬诇讛. 讜砖讜讗诇讬诐: 诪讗讬 [诪讛讜] 讝讞诇? 讗诪专 讗讘讬讬: 讛讜讗 诪讛 砖拽讜专讬谉 讘讗专诪讬转 讗住拽专讬谉.





讜讘注谞讬谉 讛讞讙讘讬诐 讛讟讛讜专讬诐 转谞讜 专讘谞谉 [砖谞讜 讞讻诪讬诐] 讘驻讬专讜砖 讛讻转讜讘: "讗转 讗诇讛 诪讛诐 转讗讻诇讜 讗转 讛讗专讘讛 诇诪讬谞讜 讜讗转 讛住诇注诐 诇诪讬谞讛讜 讜讗转 讛讞专讙讜诇 诇诪讬谞讛讜 讜讗转 讛讞讙讘 诇诪讬谞讛讜" (砖诐 讻讘), 讗专讘讛 — 讝讛 讛拽专讜讬 讙讜讘讗讬, 住诇注诐 — 讝讛 专砖讜谉, 讞专讙讜诇 — 讝讛 谞讬驻讜诇, 讞讙讘 — 讝讛 讙讚讬讗谉. 诪讛 转诇诪讜讚 诇讜诪专, 诪讛 讘讗 诇诇诪讚 "诇诪讬谞讜" "诇诪讬谞讛讜" "诇诪讬谞讛讜" "诇诪讬谞讛讜" 讗专讘注 驻注诪讬诐, 诇讗讞专 讻诇 讗讞讚 诪讛诐? 诇讛讘讬讗 讗专讘注讛 诪讬谞讬诐 讚讜诪讬诐 诇讗诇讜: 爪讬驻讜专转 讻专诪讬诐, 讜讬讜讞谞讗 讬专讜砖诇诪讬转, 讜讛注专爪讜讘讬讗, 讜讛专讝讘谞讬转, 砖讙诐 讛诐 诪讜转专讬诐 讘讗讻讬诇讛.





讚讘讬 [讛讞讻诐 诪讘讬转 诪讚专砖讜] 砖诇 专' 讬砖诪注讗诇 转谞讗 [砖谞讛]: "诇诪讬谞讜" "诇诪讬谞讛讜" "诇诪讬谞讛讜" "诇诪讬谞讛讜" 讗诇讜 讻诇诇讬 讻诇诇讜转 (讻诇诇讬诐), 讜讛诪讬谞讬诐 砖谞讝讻专讜 讘诪驻讜专砖 讗诇讜 驻专讟讬 驻专讟讜转 (驻专讟讬诐). 讜讻讱 讚讜专砖讬诐 讗转 讛讻转讜讘: 讘驻住讜拽 讛拽讜讚诐 谞讗诪专 "讗讱 讗转 讝讛 转讗讻诇讜... 讗砖专 诇讜 讻专注讬诐 诪诪注诇 诇专讙诇讬讜 诇谞转专 讘讛谉 注诇 讛讗专抓", 讜讗谞讜 讚讜专砖讬诐 讗转 讛讗诪讜专 讘砖谞讬 驻住讜拽讬诐 讗诇讛 讘诪讬讚转 讻诇诇 讜驻专讟 讜讻诇诇: "讗砖专 诇讜 讻专注讬诐" 讛讜讗 讻诇诇 — 讻诇 砖讬砖 诇讜 讻专注讬诐 诇谞转专 讘讛谉 (拽专爪讜诇讬诐), "讗专讘讛" — 讝讛 驻专讟 讛拽专讜讬 讙讜讘讗讬, "诇诪讬谞讜" — 讛专讬 讝讛 讻诇诇, 讜诇驻讬 讻诇诇讬 诪讚专砖 讛讛诇讻讛, 讻讗砖专 讬砖 讻诇诇 讜驻专讟 讜讻诇诇 — 讘讗 讛讻诇诇 讛砖谞讬 诇讛讜住讬祝 讻诇 讚讘专 砖讛讜讗 讻注讬谉 讛驻专讟, 讜讻讗谉 讘讗 讛讻诇诇 "诇诪讬谞讜" 诇讛讘讬讗 (诇专讘讜转)

